
	«Ավտոտրանսպորտային գործունեություն իրականացնողների շահերի պաշտպանություն» ՀԿ

	Հայաստանի Հանրապետության կառավարության «Ներհամայնքային ավտոբուսային կանոնավոր փոխադրումների սպասարկումը գնման գործընթացի միջոցով կազմակերպելու պահանջները հաստատելու մասին» որոշման նախագծի հավելվածով հաստատվող պահանջների. 1. 4-րդ և 5-րդ կետերը անհարկի կրկնում են «Ավտոմոբիլային տրանսպորտի մասին» օրենքի 10-րդ հոդվածի համապատասխանաբար 1-ին և 3-րդ մասի պահանջները, իսկ 4-րդ կետը նաև՝ սխալ։
	
	Ընդունվել է մասնակի

	«Ավտոտրանսպորտային գործունեություն իրականացնողների շահերի պաշտպանություն» ՀԿ

	2. Հստակեցման կարիք ունի, ով և ինչի հիման վրա է սահմանում գնման գործընթացի շրջանակներում ներհամայնքային երթուղիները սպասարկող տրանսպորտային միջոցների տեխնիկական բնութագրերը։ Միաժամանակ, Ձև 1-ով նախատեսված չափորոշիչները սպառիչ չեն, ինչպես նաև առկա է կրկնություն։
	
	Չի ընդունվել, քանի որ տեխնիկական բնութագիրը մշակվում է գնման գործընթացը կազմակերպող մարմնի կողմից, ուստի լրացուցիչ հստակեցման կարիք չկա։

	3. Ձև 2-ում՝ - Անհասկանալի է «Ժամանակացույցի տեսակը (ID)» հասկացությունը, ներքաղաքային երթուղիների չվացուցակները պետք է լինեն մի տեսակի, որը սահմանված է ՀՀ կառավարության որոշմամբ, երևի լսել են, որ Խորհրդային տարիներին երթուղիները անձնագրավորված են եղել, կարծում եմ, որ (ID)-ն դրան է վերաբերվում, ներկայումս օրենսդրությամբ նման կարգավորում չկա։
	
	Ընդունվել է

	- «Օրվա Ժամեր»-ը սահմանված են, դրանք կարելի է տեսնել Վիքիպեդիաում։ Սա մասնագիտական որակի բացակայության ցայտուն դրսևորում է։ Երևի այսուհետ ՀՀ-ում օրվա ժամերը պետք է համայնքների ղեկավարները հաստատեն։
	
	Ընդունվել է ի գիտություն

	- «Երթերի քանակ»-ը պետք է լինի մեկ թիվ, տվյալ սյունակը պետք չէ տրոհել տողերի։
	
	Ընդունվել է ի գիտություն

	-	«Հակադարձ ուղղություն» էլ է «Երթուղու ուղղություն»։
	
	Երթուղին կարող է ունենալ հակառակ ուղղություն, որը կարող է տարբերվել երթուղու ուղղությունից

	-	«Ժամանակահատվածը նախորդ մեքենայի մեկնումից հետո (րոպե)» սահմանելու անհաժեշտություն չկա, ամենակարևորը սահմանված չէ երթերի իրականացման ժամերը՝ սկզբնակետից և վերջնակետից։ Դա է չվացուցակի հիմնական բաղադրիչը «հարգելի» քաղաքականություն մշակողներ, տարրական դրույթներ սովորեք։
	
	Ընդունվել է

	4.	Առաջարկում եմ Ձև 3-ը ամբողջությամբ խմբագրել և որպես մրցույթի պայման սահմանել նաև երթուղու ուղեգիծը։
	
	Նախագծով սահմանվ են այն չափորոշիչները, որոնք հիմք կհանդիսանան գնման գործընթացի տեխնիկական առաջադրանքը մշակելու համար։

	5.	Մասնագիտական «խորը գիտելիքների տեր» որոշման նախագիծը մշակողները նույն որոշման մեջ կարող են նույն բանի մասին գրելով, կիրառեն մի քանի տերմին, օրինակ «տրանսպորտային միջոց», «շարժակազմ», «մեքենա» և «ավտոբուս»։
	
	Կիրառվող հասկացությունները չեն հակասում ՀՀ օրենսդրության պահանջներին

	6.	Սկզբունքային եմ համարում «Ավտոմոբիլային տրանսպորտի մասին» օրենքով սահմանել այն պայմանները և դրույթները համաձայն որոնց համայնքի ղեկավարը կընտրի համայնքում ինչ սկզբունք ընտել ներհամայնքային տրանսպորտի սպասարկումը կազմակերպելու համար՝ համայնքային կազմակերպության, թե գնման գործընթացի, թե մրցույթով կամ թե լիազոր մարմնին պատվիրակելու։ Հակառակ դեպքում անհասկանալի է թե ինչով է ուղորդվում համայնքի ղեկավարը, բացակայում է ընտրության հիմնավորումը։ Այսինքն ում ինչ դուր է գալիս այդպես էլ կազմակերպում են, բացակայում է ֆինանսա-տնտեսական հիմնավորումը, կառավարման, վերահսկողության, սպասարկման և անվտանգության գործոնների համադրումը։
	
	Ընդունվել է ի գիտույթուն

	7.	2023 թվականի դեկտեմբերին այս հարթակում քննարկվում էր Հայաստանի Հանրապետության կառավարության «100 տոկոս համայնքային մասնակցությամբ օպերատորի կողմից ներհամայնքային ավտոբուսային կանոնավոր փոխադրումների կազմակերպման պահանջները հաստատելու մասին» որոշման նախագիծը։ Տվյալ նախագիծը և սույն նախագիծը գրեթե նույնաբովանդակ են։ Կարծում եմ, որ 100 տոկոս համայնքային մասնակցությամբ օպերատորի կողմից ներհամայնքային ավտոբուսային կանոնավոր փոխադրումների կազմակերպման պահանջների հաստատելը ՀՀ կառավարության կողմից շատ կարևոր էր։ Բայց, քանի որ ներկայացված նախագիծը ոչինչ էլ չեր կարգավորում, իսկ սահմանվող պահանջներն էլ ոչնչի մասին էին, երևի նախագիծը այդպես էլ չընդունվեց, ավելին «Ավտոմոբիլային տրանսպորտի մասին» օրենքի 11-րդ հոդվածի 11-րդ մասը խմբագրվեց և դրույթը, համաձայն որի ՀՀ կառավարության կողմից պետք է սահմանվեին 100 տոկոս համայնքային մասնակցությամբ օպերատորի կողմից ներհամայնքային ավտոբուսային կանոնավոր փոխադրումների կազմակերպման պահանջները, հանվեց։ Այսինքն կարելի է Օրենքում կատարել փոփոխություն՝ սահմանել դրույթ, համաձայն որի կառավարությանը վերապահել սահմանելու պահանջներ, հետո մշակել որոշման նախագիծ, հետո հասկանալ որ անհրաժեշտ չէ տվյալ որոշման նախագիծը կամ էլ չիմանալ ինչ գրել տվյալ որոշման մեջ և հանել շրջանառությունից, ապա նորից Օրենքը խմբագրել և պահանջը հանել։ Կատարվել է մեծ ծավալի աշխատանք, սակայն զրո արդյունքով, սա խոսում է ոչ արդյունավետ, ոչ հեռահար մտածելակերպի և գործելաոճի մասին։ Սակայն կարծում եմ, որ 100 տոկոս համայնքային մասնակցությամբ օպերատորի կողմից ներհամայնքային ավտոբուսային կանոնավոր փոխադրումների կազմակերպման պահանջների ինչպես նաև ներհամայնքային ավտոբուսային կանոնավոր փոխադրումների սպասարկումը գնման գործընթացի միջոցով կազմակերպելու պահանջների սահմանումը շատ կարևոր է։ Երևի տվյալ որոշում էլ նույն բախտին կարժանանա, քանի որ ոչ մի իրատեսական խնդիր չի լուծում, ինչպես նաև բովանդակությունը նույն է։ Բայց ինչ կարևոր է կընդունվի որոշումը թե ոչ, կամ ընդունվելու դեպքում կկարգավորի արդյոք տվյալ ոլորտում ինչ որ մի բան թե ոչ, կարևորը աշխատանքի կատարման իմիտացիայի ցուցադրումն է, որի հիման վրա կարելի է պարգևատրում ստանալ։
	
	Ընդունվել է ի գիտություն
	



